CELEX: 62008TN0059
Language: da
Date: 2008-02-07 00:00:00
Title: Sag T-59/08: Sag anlagt den 7. februar 2008 — Nute Partecipazioni og La Perla mod KHIM — Worldgem Brands (NIMEI LA PERLA MODERN CLASSIC)

12.4.2008   
            
            
               DA
            
            
               Den Europæiske Unions Tidende
            
            
               C 92/39
            
         Sag anlagt den 7. februar 2008 — Nute Partecipazioni og La Perla mod KHIM — Worldgem Brands (NIMEI LA PERLA MODERN CLASSIC)
   (Sag T-59/08)
   (2008/C 92/78)
   Stævningen er affattet på italiensk
   Parter
   
      Sagsøgere: Nute Partecipazioni SpA (Bologna, Italien) og La Perla Srl (Bologna, Italien) (ved avvocati R. Morresi og A. Dal Ferro)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Worldgem Brands Srl (Olmo di Creazzo, Italien)
   Sagsøgernes påstande
   
               —
            
            
               Principalt: Afgørelsen truffet den 19. november 2007 af Andet Appelkammer ved Harmoniseringskontoret annulleres og ændres, da artikel 8, stk. 5, i Rådets forordning (EF) nr. 40/94 af 20. december 1993 om EF-varemærker er anvendt fejlagtigt, og da denne forordnings artikel 63, stk. 6, artikel 73 og 74 er blevet tilsidesat.
            
         
               —
            
            
               Subsidiært: Afgørelsen truffet den 19. november 2007 af Andet Appelkammer ved Harmoniseringskontoret annulleres, da artikel 8, stk. 5, i forordning (EF) nr. 40/94 er anvendt fejlagtigt, og da denne forordnings artikel 63, stk. 6, artikel 73 og 74 er blevet tilsidesat.
            
         
               —
            
            
               Mest subsidiært: Afgørelsen truffet den 19. november 2007 af Andet Appelkammer ved Harmoniseringskontoret annulleres og/eller ændres, da artikel 8, stk. 1, litra b), i forordning (EF) nr. 40/94 er anvendt fejlagtigt, og da denne forordnings artikel 63, stk. 6, artikel 73 og 74 er blevet tilsidesat.
            
         
               —
            
            
               Under alle omstændigheder tilpligtes Harmoniseringskontoret og Worldgem Brands Srl in solidum at betale hele sagens omkostninger, herunder omkostningerne i forbindelse med sagen for Andet Appelkammer ved Harmoniseringskontoret.
            
         Søgsmålsgrunde og væsentligste argumenter
   
      Det registrerede EF-varemærke, der begæres erklæret ugyldigt: EF-ordmærket »NIMEI LA PERLA MODERN CLASSIC« (ansøgning nr. 713 446) for varer i klasse 14. Dette varemærke har allerede været genstand for en første begæring om ugyldighed. Afgørelsen om afslag på denne første begæring om ugyldighed truffet af Første Appelkammer blev annulleret af Retten i sag T-137/05, La Perla mod KHIM — Worldgem Brands (1)
   
   
      Indehaver af EF-varemærket: WORLDGEM BRANDS Srl
   
      Indgiveren af begæringen om, at EF-varemærket erklæres ugyldigt: Nute Partecipazioni SpA og La Perla Srl
   
      Varemærkerettigheder påberåbt af indgiveren af ugyldighedsbegæringen: Omdømmet af flere italienske figurmærker »PERLA« for varer i klasse 3, 9, 14, 16, 18, 24, 25 og 35
   
      Annullationsafdelingens afgørelse: Begæringen om ugyldighed af registreringen af det omhandlede EF-varemærke tages til følge.
   
      Appelkammerets afgørelse: Annullation af den anfægtede afgørelse og delvis medhold i ugyldighedsbegæringen.
   
      Søgsmålsgrunde: Tilsidesættelse af loven samt fejlagtig fortolkning og anvendelse af artikel 63, 73 og 74 i forordning (EF) nr. 40/94 om EF-varemærker. Subsidiært: Tilsidesættelse af loven og fejlagtig anvendelse af samme forordnings artikel 8, stk. 1, litra b).
   
      (1)  Endnu ikke trykt i Samling af Afgørelser.